Source: https://www.zakonypreludi.sk/zz/1971-163
Timestamp: 2020-01-20 23:32:07+00:00

Document:
163/1971 Zb. Vyhláška o vykonávaní periodických revízií hospodárenia | Aktuálne znenie
163/1971 Zb.
Vyhláška č. 163/1971 Zb.Vyhláška o vykonávaní periodických revízií hospodárenia
Platnosť od 28.12.1971 do31.12.1978
Účinnosť od 28.12.1971 do31.12.1978
Zrušený 123/1978 Zb.
§ 2 - Predmet a rozsah úpravy
§ 3 - Orgány vykonávajúce periodické revízie hospodárenia
§ 4 - Lehoty periodických revízií hospodárenia
§ 5 - Zameranie periodických revízií hospodárenia
§ 6 - Oprávnenia a povinnosti revidujúcich orgánov a revidovaných organizácií
§ 7 - Metodické riadenie a dohľad
§ 9 - Vnútropodniková revízia
Aktuálne znenie 28.12.1971 - 31.12.1978
Federálne ministerstvo financií ustanovuje podľa § 32 písm. c) zákona č. 133/1970 Zb. o pôsobnosti federálnych ministerstiev:
Periodické revízie hospodárenia sú ako súčasť riadenia jednou z foriem kontroly, pri ktorej sa skúma, ako organizácie uspokojujú potreby spoločnosti, ako hospodária so zverenými hmotnými a finančnými prostriedkami a ako dodržiavajú socialistickú zákonnosť a plánovaciu i finančnú disciplínu.
Táto výška upravuje vykonávanie periodických revízií hospodárenia v štátnych hospodárskych organizáciách, rozpočtových a príspevkových organizáciách, štátnych fondoch, organizáciách zahraničného obchodu, tuzemských účastinných spoločnostiach a organizáciách vzniknutých na základe zmluvy o združení.*)
Orgány vykonávajúce periodické revízie hospodárenia
(1) Periodické revízie hospodárenia vykonávajú:
a) orgány hospodárskeho riadenia**) vo všetkých nimi priamo riadených štátnych hospodárskych, rozpočtových alebo príspevkových organizáciách, v organizáciách zahraničného obchodu, tuzemských účastinných spoločnostiach alebo v organizáciách vzniknutých na základe zmluvy o združení,
b) krajské (im na roveň postavené) národné výbory v organizáciách nimi riadených a na okresných (obvodných) národných výboroch; okresné (obvodné) národné výbory v organizáciách nimi priamo riadených, na mestských***) a miestnych národných výboroch a v organizáciách nimi riadených,†)
c) Federálne ministerstvo financií na federálnych ústredných orgánoch a vo federálnych fondoch,††)
d) Ministerstvo financií Českej socialistickej republiky a Slovenskej socialistickej republiky na ústredných orgánoch, krajských národných výboroch, fondoch a v ústrediach organizácií v pôsobnosti republík.†††)
(2) Periodické revízie hospodárenia vykonávajú alebo organizujú a vedú vedúci pracovníci odborných kontrolných útvarov. Pri periodických revíziách hospodárenia spolupracujú odborníci z ostatných útvarov revidujúci organizácie alebo z podriadených jednotiek a experti - znalci. Revízie výdavkov na potreby brannej povahy vykonávajú podľa osobitných smerníc1) pracovníci na to poverení.
Lehoty periodických revízií hospodárenia
(1) Periodické revízie hospodárenia sa vykonávajú najmenej raz za tri roky.2)
(2) Revidované obdobie musí nadväzovať na predchádzajúcu revíziu hospodárenia.
Zameranie periodických revízií hospodárenia
Periodické revízie hospodárenia sú zamerané:
a) v štátnych hospodárskych organizáciách, v organizáciách zahraničného obchodu, v tuzemských účastinných spoločnostiach alebo v organizáciách vzniknutých na základe zmluvy o združení, najmä na:
- uspokojovanie potrieb spoločnosti určených najmä plánovanými úlohami,
- dodržiavanie finančnej disciplíny, najmä vo vzťahoch k štátnemu rozpočtu, k rozpočtom národných výborov a k nadriadeným orgánom,
- hospodárne vynakladanie finančných prostriedkov v súlade s právnymi predpismi,
- stav správy a ochrany majetku v socialistickom vlastníctve,
- správnosť vykázaných hospodárskych výsledkov a ich použitie,
- čerpanie a využívanie dotácií a subvencií,
- dodržiavanie predpisov o odmeňovaní práce a mzdovej kontrole,
- dodržiavanie zásad cenovej politiky,
- stav a úroveň informačnej sústavy organizácie ako celku,
- účinnosť vnútorného kontrolného systému,
b) v rozpočtových a príspevkových organizáciách, najmä na:
- účelnosť a hospodárnosť vynakladaných rozpočtových prostriedkov a úplnosť a správnosť rozpočtových príjmov,
- hospodárenie s pobádacími fondmi,
- hospodárenie s fondmi rezerv a rozvoja na národných výboroch,
- dodržiavanie zásad na čerpanie prostriedkov vládnych rozpočtových rezerv,
- stav správy a ochrany národného majetku,
- kvalitu zostavenia rozpočtu,
c) v ústredných orgánoch alebo štátnych fondoch, najmä na:
- dotačnú politiku v oblasti investícií,
- stav a úroveň informačnej sústavy,
- systemizáciu a odmeňovanie správneho aparátu.
Oprávnenia a povinnosti revidujúcich orgánov a revidovaných organizácií
(1) Vedúci a ostatní pracovníci revidovaných organizácií sú povinní na požiadanie poskytnúť revidujúcim pracovníkom všetku pomoc, najmä umožniť vstup do všetkých objektov potrebných na vykonanie revízie, podávať ústne i písomné oznámenie v požadovaných lehotách, predložiť požadované písomnosti, účtovné aj iné podklady, plány a rozpočty, materiály o kontrolách, revíziách a inšpekciách vykonaných inými orgánmi.
(2) Revidujúci pracovníci sú povinní zachovávať štátne, hospodárske a služobné tajomstvo o veciach, o ktorých sa dozvedeli pri svojej činnosti. Táto povinnosť trvá aj po skončení pracovného pomeru.
(3) Vedúci pracovníci a riadiace orgány revidovaných organizácií sú povinní vykonať opatrenia na odstránenie závad zistených pri periodickej revízií hospodárenia v lehote dohodnutej s revidujúcim orgánom, prípadne v termíne určenom nadriadeným orgánom a vyvodzovať dôsledky voči zodpovedným osobám za zistené nedostatky.
(1) Federálne ministerstvo financií metodicky riadi periodické revízie hospodárenia v ČSSR a sleduje ich vykonávanie na všetkých federálnych orgánoch.*)
(2) Ministerstvo financií Českej socialistickej republiky a Slovenskej socialistickej republiky vo svojej pôsobnosti riadia a usmerňujú v rámci predpisov vydaných Federálnym ministerstvom financií výkon periodických revízií hospodárenia.**)
(3) Orgány hospodárskeho riadenia usmerňujú, koordinujú a sledujú činnosť kontrolných útvarov v podriadených organizáciách na úseku periodických revízií hospodárenia. Sú zodpovedné za vykonávanie periodických revízií hospodárenia podriadenými organizáciami.
(1) Revidujúce organizácie sú povinné o závažných skutočnostiach zistených pri periodických revíziách upovedomiť orgány, ktorým prislúcha v takých prípadoch robiť príslušné opatrenia podľa osobitných predpisov.*)
(2) Revidujúce orgány sú povinné upozorniť vedenie revidovanej organizácie alebo iný príslušný orgán na nedostatky, ktoré nesúvisia s programom revízie. Orgán, ktorý také upozornenie dostal, je povinný do 30 dní oznámiť, aké opatrenia na nápravu urobil.
Vnútropodniková revízia
Štátne hospodárske, rozpočtové a príspevkové organizácie vykonávajú primerane podľa ustanovení tejto vyhlášky periodické revízie hospodárenia vo svojich závodoch a samostatných organizačných jednotkách, ktoré ako objekty revízií určia nadriadené orgány.
(1) Zrušuje sa vyhláška Ministerstva financií č. 121/1967 Zb. o vykonávaní periodických revízií hospodárenia.
*) § 360a ods. 4 Hospodárskeho zákonníka č. 109/1964 Zb. v znení zákona č. 138/1970 Zb.
**) Nariadenie vlády ČSSR č. 139/1971 Zb. o finančnom hospodárení štátnych hospodárskych a niektorých ďalších sociálnych organizácií.
***) Právomoc mestských národných výborov vykonávať periodické revízie hospodárenia v organizáciách nimi riadených podľa schváleného štatútu týmto nie je dotknutá.
†) § 27, 28 a § 68 zákona č. 69/1967 Zb. o národných výboroch.
††) § 27 zákona č. 134/1970 Zb. o pravidlách štátneho rozpočtu československej federácie a o zásadách hospodárenia s rozpočtovými prostriedkami štátnych rozpočtov federácie a republík (rozpočtové pravidlá).
†††) § 32 zákona ČNR č. 60/1971 Zb. o rozpočtových pravidlách a § 35 zákona SNR č. 32/1971 Zb. o rozpočtových pravidlách.
1) Smernice Federálneho ministerstva financií pre financovanie príprav civilnej obrany a výdavkov brannej povahy.
2) Pri vykonávaní periodických revízií hospodárenia postupujú revidujúce orgány podľa zásad ustanovených vo vyhláške býv. ministra Štátnej kontroly č. 75/1959 Ú. l. (Ú. v.).
*) § 32 písm. c) zákona č. 133/1970 Zb. o pôsobnosti federálnych ministerstiev.
**) Zákon ČNR č. 60/1971 Zb. a SNR č. 32/1971 Zb. o rozpočtových pravidlách.
*) Napr. zákon o trestnom konaní súdnom (Trestný poriadok), Zákonník práce, zákon o hospodárskej arbitráži, zákon o štátnom odbornom dozore nad bezpečnosťou práce, zákon, ktorým sa rozširuje pôsobnosť štátnej energetickej inšpekcie, zákon o štátnej poľnohospodárskej, potravinárskej a obchodnej inšpekcii, zákon o opatreniach proti znečisťovaniu ovzdušia, zákon o požiarnej ochrane.

References: § 2

§ 3

§ 4

§ 5

§ 6

§ 7

§ 9
 § 32
 § 360
 § 27
 § 68
 § 27
 § 32
 § 35
 § 32